Ego Petrus, humilis abbas, totusque conventus Pontiniac., notum facimus omnibus presentes litteras inspecturis, quod nos quicquid juris clamabamus in foresta illa que dicitur Rabiosa, venerabili patri, Galtero, archiepiscopo Senon., ejusque successoribus archiepiscopis, quitamus in perpetuum, excepto pasturagio herbe ad animalia tantummodo grangie nostre que appellatur Sevie, ita tamen quod non liceat nobis habere ibi capras sive porcos. In cujus rei memoriam et testimonium, presentes litteras fecimus sigilli nostri munimine roborari. Actum apud Seant, die lune ante Purificationem Beate-Marie, anno Domini Mº CCº vicesimo-tercio, mense januario.